Ir-regoli tal-pajjiżi ospitanti dwar ir-remunerazzjoni għandhom japplikaw għall-ħaddiema stazzjonati kollha; Perijodu ta' stazzjonar għandu jkun ta' massimu 12-il xahar, bil-possibbiltà ta' estensjoni ta' 6 xhur; Il-ħaddiema stazzjonati għandhom ikunu protetti aħjar kontra l-frodi u l-esplojtazzjoni. Il-ħaddiema stazzjonati temporanjament f'pajjiż membru tal-UE għandu jkollhom l-istess paga għall-istess xogħol fl-istess post, skont regoli riveduti adottati mill-Parlament it-Tlieta. Ir-regoli riveduti għandhom l-għan li jiżguraw protezzjoni aħjar għall-ħaddiema stazzjonati u kompetizzjoni ġusta għall-kumpanniji. Paga ġusta Skont it-test adottat, ir-regoli kollha tal-pajjiż ospitanti dwar ir-remunerazzjoni għandhom japplikaw lill-ħaddiema stazzjonati kollha. L-istati membri jkunu jistgħu japplikaw ukoll il-ftehim kollettivi kollha fis-seħħ. S'issa dan sar biss fis-settur tal-kostruzzjoni. Kondizzjonijiet imtejjba għall-ħaddiema L-ispejjeż relatati mal-ivvjaġġar, l-akkomodazzjoni u l-ikel għandhom jitħallsu minn dak li jkun qed jimpjiega mhux imnaqqsa mis-salarji tal-ħaddiema. Dawk li jimpjegaw ser ikollhom ukoll jiguraw li l-kondizzjonijiet tal-akkomodazzjoni jkunu deċenti u f'konformità mar-regoli nazzjonali. Tul tal-istazzjjonar Il-massimu tal-perijodu huwa stabbilit għal-12-il xahar, bil-possibbiltà ta' estensjoni ta' 6 xhur. Wara dan iż-żmien, il-ħaddiem ikun jista' jibqa' jaħdem fl-istat membru fejn hu stazzjonat ida imbagħad ikun kopert mir-regoli tax-xogħol kollha ta' dak il-pajjiż. zzjoni kontra l-frodi Jekk ikun hemm każ ta' stazzjonar qarrieqi, per eżempju permezz ta' kumpannija faċċata, l-istati membri għandhom jikkooperaw biex jiżguraw li l-ħaddiema stazzjonati jkunu protetti, ta' mill-inqas, permezz tal-kundizzjonijiet tad-Direttiva dwar l-Istazzjonar tal-Ħaddiema. Ir-regoli l-ġodda jibdew japplikaw f'sentejn L-istati membri għandhom sentejn biex jittrasponu r-regoli fil-liġijiet nazzjonali tagħhom u għandhom idaħħluhom fis-seħħ sal-aħħar ta' dan il-perijodu. Dikjarazzjonijiet minn MEPs Maltin Ninsab sodisfatt bir-riżultat tal-lum, li wasal wara sentejn sħaħ ta' negozjati diffiċli. Hu riżultat li minnu se jgawdu ċ-ċittadini Ewropej. Grazzi għall-Grupp tal-PPE, irnexxielna nibqgħu ffukati fuq id-drittijiet tal-ħaddiema u t-tisħiħ tas-suq intern permezz ta' regoli aktar ġusti fl-attività mal-fruntieri. "Bosta kumpaniji jipprovdu servizzi bejn il-fruntieri u għalhekk jirrikjedu li l-ħaddiema jiġu stazzjonati f'xi membru stat differenti għal perjodu ta' żmien. It-tibdil li ġie propost hu pass 'l quddiem fejn qed intejbu l-kundizzjonijiet tal-ħaddiema fosthom il-perjodu ta' kemm il-ħaddiema jistgħu jkunu stazzjonati f'post ieħor. Qed nassiguraw ukoll kumpens u benefiċċji xierqa għall-ħaddiema. Dan minbarra li qed nassiguraw ukoll kompetizzjoni ġusta bejn il-kumpaniji biex nisalvagwardjaw l-impjiegi." "Bħala Membru Parlamentari Ewropew nibqa' naħdem sabiex nassigura li l-ħaddiem, jaħdem f'liema pajjiż membru jaħdem, ikollu d-drittijiet tiegħu mħarsa u ma jsofri l-ebda diskriminazzjoni. Nappella lil kull persuna, kumpanija jew korporazzjoni li jħaddmu n-nies, biex jirrispettaw il-kriterji Ewropej, biex verament inkunu katalisti u nwaqqfu l-prekarjat u l-abbuż." Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni It-test adottat ikun disponibbli hawn (29.05.2018) Dokument ta' riċerka tal-PE Dokument ta' riċerka tal-PE Dokument ta' riċerka tal-PE Ħaddiema stazzjonati: infografika interattiva Ħaddiema stazzjonati: infoclip Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF